
 Важна правна забележка
 |
 42006X1124(03)
 Официален вестник n° L 326 , 24/11/2006 стр. 0055 - 0082
 Правило No 85 на Икономическата комисия за Европа на Организацията на обединените нации (ИКЕ на ООН) — единни условия, касаещи одобрението на двигатели с вътрешно горене или електроагрегати, предназначени за задвижване на моторни превозни средства от категории М и N, по отношение измерването на нетната мощност и максималната 30-минутна мощност на електроагрегати1. ОБХВАТ1.1. Настоящото правило се отнася до представянето на функцията от скоростта на двигателя или мотора на мощността при пълно натоварване, както е указано от производителя, за двигатели с вътрешно горене или електрозадвижващи агрегати и максималната 30-минутна мощност на електрозадвижващи агрегати, предназначени за задвижване на моторни превозни средства от категории М и N.1.2. Двигателите с вътрешно горене принадлежат към една от следните категории:бутални двигатели с възвратно-постъпателно движение на буталото (със запалителни свещи — външно по отношение на горивото запалване, или компресионно запалване), като се изключват двигателите със свободни бутала;ротационни (с въртящи се цилиндри) бутални двигатели (със запалителни свещи или компресионно запалване).1.3. Електрозадвижващите агрегати се състоят от контролери (управляващи и силови модули) и мотори и се използват за задвижване на превозни средства като единствен способ за тяхното задвижване.2. ОПРЕДЕЛЕНИЯ2.1. "Одобрение на задвижващ агрегат" означава одобрението на типа на задвижващия агрегат по отношение на неговата нетна мощност, измерена в съответствие с процедурата, специфицирана в приложение 5 или 6 към настоящото правило.2.2. "Тип на задвижващия агрегат" означава категория на двигатели с вътрешно горене или електрозадвижващи агрегати за монтаж на моторни превозни средства, които не се различават по такива съществени характеристики като тези, дефинирани в приложение 1 или 2 към настоящото правило.2.3. "Нетна мощност" означава мощността, получена на изпитвателен стенд, в края на коляновия вал или негов еквивалент при съответната скорост на двигателя или мотора, със спомагателните устройства, изброени в таблица 1 от приложение 5 или 6 към настоящото правило и определена при референтните атмосферни условия.2.4. "Максимална 30-минутна мощност" означава максималната нетна мощност на електрозадвижващ агрегат при постоянно (DC) напрежение, както е определено в параграф 5.3.1, която даденият електрозадвижващ агрегат може да отдаде в продължение на 30 минути, като средна стойност.2.5. "Хибридни превозни средства (НV)"2.5.1. "Хибридно превозно средство (НV)" означава превозно средство с най-малко два различни преобразувателя на енергия и две различни системи за съхранение на енергия (върху превозното средство) за целите на задвижването на превозното средство.2.5.2. "Хибридно електропревозно средство (НЕV)" означава превозно средство, което за целите на механичното си придвижване черпи енергия и от двата от следните източници на акумулирана енергия/мощност, разположени върху превозното средство:- изразходвано гориво;- устройство за съхранение на електрическа енергия/мощност (например акумулаторна батерия, кондензатор, агрегат маховик/генератор).2.5.3. За хибридното превозно средство понятието "силов агрегат" включва комбинация от два различни типа задвижващи агрегати:- двигател с вътрешно горене, и- един електроагрегат (или няколко електроагрегата).3. ЗАЯВЛЕНИЕ ЗА ОДОБРЕНИЕ3.1. Заявлението за одобрение на типа на задвижващ агрегат по отношение измерването на нетната мощност и максималната 30-минутна мощност на електрозадвижващи агрегати се подава от производителя на задвижващия агрегат, производителя на превозното средство или от негов надлежно упълномощен представител.3.2. То се придружава от описание в три екземпляра на задвижващия